14. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 105/3394 της 25/28 Ιουν. 1973  (ΦΕΚ Β΄ 727) Περί αυξήσεως των υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένων συντάξεων. ΄Εχοντες υπ’ όψει: α)Τας διατάξεις της πρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και άλλων τινών διατάξεων», β)τας διατάξεις του άρθρ. 39 του υπ’ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», γ)Γνώμην του Διοικητικού Συμβουλίου του Επικουρικού Ταμείου Εξόδου γερόντων και Ανικάνων Εργατών Μετάλλου, την ληφθείσαν κατά την από 8.2.1973 συνεδρίασιν αυτού και υποβληθείσαν ημίν δια της υπ’ αριθ. 2187/9.2.1973 αναφοράς του, αποφασίζομεν: Από της 1ης Ιουλ. 1973 αυξάνονται αι υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλόμεναι συντάξεις ως και αι απονεμηθησόμεναι τοιαύται ως ακολούθως: α)Συντάξεις ων η έναρξις εμπίπτει εις το χρονικόν διάστημα μέχρι 31.12.61 κατά ποσοστόν 30%. β)Συντάξεις ων η έναρξις εμπίπτει εις το χρονικόν διάστημα από 1.1.62 μέχρι 31.1.67 κατά ποσοστόν 20%. γ)Συντάξεις ων η έναρξις εμπίπτει εις το χρονικόν διάστημα από 1.2.67 και εφ’ εξής κατά ποσοστόν 15%. Η παρούσα δημοσιευθήτω δια της Εφημερίδος της Κυβερνήσεως. 